kardosdrur/scandi-wiki huggingface dataset:
Johorstrædet

Johorstrædet er smalt internationalt stræde som adskiller Vestmalaysia mod nord fra Singapore mod syd. Johorstrædet er mod vest forbundet med sydenden af Malaccastrædet, og mod sydøst med Singaporestrædet. Johorfloden udmunder på den nordøstlige side af Johorstrædet i Malaysia.

Krydsninger 

Der er to faste forbindelser over Johorstrædet. Johor–Singapore Causeway (Johor-Singapore-dæmningen) er en 1056 m lang dæmning som forbinder Woodlands i Singapore med Johor Bahru, hovedstaden i den malaysiske delstat Johor. Malaysia–Singapore Second Link er en 1920 m lang motorvejsbro over vestsiden af strædet.

Referencer 

Stræder (farvand)
Malaysias geografi
Singapores geografi
Smile PreCure!

er en japansk animeserie fra 2012, der er produceret af Toei Animation. Det er den niende serie i Izumi Todos Pretty Cure-franchise med den syvende generation af Pretty Cure-piger. Seriens historie er skrevet af Shouji Yonemura, mens Toshie Kawamura har designet figurerne. Serien blev sendt på All-Nippon News Network (ANN)'s TV Asahi-netværk fra 5. februar 2012, hvor den erstattede Suite PreCure, til 27. januar 2013, hvor den blev afløst af DokiDoki! PreCure. En film fik premiere i de japanske biografer 26. oktober 2012. Desuden blev der udgivet en roman i 2016, der fungerer som en epilog med en handling ti år efter begivenhederne i animeserien. En samling med illustrationer af Toshie Kawamura blev udgivet 12. februar 2014. Serien hovedemner er eventyr og glæde. 

Serien blev oversat til engelsk af Saban Brands og udsendt under navnet Glitter Force på Netflix udenfor Asien 18. december 2015.

Handling 
Kongeriget , hvor flere eventyrfigurer bor, bliver angrebet af den onde Pjerrot. Han vil give verden en ulykkelig slutning men bliver stoppet, da dronningen bruger sin sidste energi til at forsegle ham. Da Pjerrots undersåtter planlægger af befri ham ved at høste ulykkelig energi fra folk på Jorden, sender dronningen feen Candy ud for at samle fem magical girls. Serien følger de fem pigers eventyr og kampe for at samle Cure Decor, der gør udgør dronningens kraft af glæde.

Referencer

Eksterne henvisninger 
  (Toei Animation) 
  hos Netflix
 Officiel hjemmeside hos ABC / Asahi TV 
 

Pretty Cure
Federico Gatti

Federico Gatti (født 24. juni 1998) er en italiensk professionel fodboldspiller, som spiller for Serie A-klubben Juventus og Italiens landshold.

Klubkarriere

Tidlige karriere 
Gatti kom igennem ungdomsakademierne hos først Torino og herefter Alessandria, men fik aldrig chancen til at slå igennem hos klubberne. Han tilbragte i stedet de første år af sin karriere på en række lejeaftaler dybt i de italienske rækker, mens han arbejde en række andre jobs ved siden af, herunder som murer. Han skiftede i 2018 til Serie D-klubben Verbania, hvor han imponerede.

Pro Patria & Frosinone 
I august 2020 skiftede Gatti til Serie C-klubben Pro Patria, og blev hermed for første gang i sin karriere professionel.

Gatt skiftede i maj 2021 til Frosinone. Efter at have imponeret i den første halvdel af 2021-22 sæsonen, så blev Gatti i januar 2022 købt af Juventus, og med det samme lånt tilbage til Frosinone for resten af sæsonen. Han fortsatte sit gode spil i den anden halvdel af sæsonen, og blev ved sæsonens udgang kåret som årets spiller i Serie B.

Juventus 
Gatti debuterede for Juventus i august 2022.

Landsholdskarriere 
Gatti debuterede for Italiens landshold den 11. juni 2022.

Titler 
Individuelle
 Serie B Årets spiller: 1 (2021-22)

Referencer

Eksterne henvisninger 

Fodboldspillere fra Italien
Fodboldlandsholdsspillere fra Italien
Fodboldspillere fra Aurora Pro Patria 1919
Fodboldspillere fra Frosinone Calcio
Fodboldspillere fra Juventus F.C.
Den Bosniakisk-kroatiske Føderation

Den Bosniakisk-kroatiske Føderation er den ene af de to enheder, der udgør Bosnien-Hercegovina, den anden er Republika Srpska. Den Bosniakisk-kroatiske Føderation består af ti autonome kantoner med deres egne regeringer og lovgivende forsamlinger.

Føderationen blev oprettet ved Washington-aftalen i 1994, som afsluttede den kroatisk-bosniakiske krig der var en del af den bosniske krig, og etablerede en grundlovgivende forsamling, som arbejdede indtil oktober 1996.

Føderationen har en hovedstad, en regering, en præsident, et parlament, told- og politimyndigheder og to postsystemer. Den udgør omkring halvdelen af Bosnien-Hercegovinas areal. Fra 1996 til 2005 havde føderationen sin egen hær, Den Bosniakisk-kroatiske Føderations hær, som senere blev fusioneret med Bosnien-Hercegovinas væbnede styrker. Hovedstaden og den største by er Sarajevo med 275.524 indbyggere.

Referencer 

Bosnien-Hercegovina
Føderale republikker
Grand Prix de Wallonie 2023

Grand Prix de Wallonie 2023 var den 63. udgave af det belgiske cykelløb Grand Prix de Wallonie. Det blev kørt den 13. september 2023 med mål i Namur i Vallonien. Løbet var en del af UCI ProSeries 2023.

Resultater

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2023
UCI ProSeries 2023
Coppa Sabatini 2023

Coppa Sabatini 2023 var den 71. udgave af cykelløbet Coppa Sabatini. Løbet var en del af UCI ProSeries-kalenderen og blev arrangeret 14. september 2023. Løbet blev vundet af schweiziske Marc Hirschi fra .

Resultater

Hold og ryttere

Danske ryttere

* DNF = gennemførte ikke

Startliste

Referencer

Eksterne henvisninger

Coppa Sabatini
UCI ProSeries 2023
Swilly

Swilly (,) er en flod i County Donegal, Irland, der løber i østlige retning igennem Donegals største by Letterkenny. Letterkenny blev etableret ved floden og blev det første sted, hvor man kunne krydse floden i 1600-tallet.

Se også 
Floder i Irland

Referencer 

Floder i Irland
XCMG

Xuzhou Construction Machinery Group Co., Ltd. eller XCMG () er en statsejet kinesisk producent af entreprenørmaskiner og kraner. De har hovedkvarter i Xuzhou, Jiangsu. Virksomheden blev etableret i 1943.

Referencer 

Køretøjsproducenter fra Kina
Etableret i 1943
Zoomlion

Zoomlion Heavy Industry Science and Technology Co., Ltd. er en kinesisk producent af entreprenørmaskiner og jordbrugsmaskiner med hovedkvarter i Changsha, Hunan. Zoomlion er Kinas største indenfor entreprenørmaskiner.
Virksomheden blev etableret i 1992 som Changsha Hi-tech Development Area Zoomlion Construction Mechanical Industry Company.

Referencer 

Køretøjsproducenter fra Kina
Etableret i 1992
Shandong Heavy Industry

Shandong Heavy Industry Group Co., Ltd. er en statsejet kinesisk producent af maskiner, entreprenørmaskiner og diverse køretøjer med hovedkvarter i Jinan, Shandong.

Shandong Heavy Industry har fire børsnoterede datterselskaber: Weichai Power (2338HK/000338SZ), Weichai Heavy-Duty Machinery (000880SZ), Yaxing Bus (600213SH) og Shantui Machinery (000680SZ).

Selskabet blev etableret i 2009 ved en fusion mellem Weichai Holding Group, Shandong Construction Machinery Group og Shandong Auto Industrial Group.

Referencer 

Fremstillingsvirksomheder fra Kina
Lonking

Lonking Holdings Limited () er en kinesisk producent af entreprenørmaskiner samt gaffeltrucks og diverse maskindele. De har hovedkvarter i Longyan, Fujian.

Virksomheden blev etableret i 1993 og børsnoteret i 2005.

Referencer 

Køretøjsproducenter fra Kina
Etableret i 1993
LiuGong

LiuGong  eller officielt Guangxi LiuGong Machinery Co., Ltd. er en kinesisk producent af entreprenørmaskiner med hovedkvarter i Liuzhou, Guangxi.

LiuGong blev etableret i 1958 i Liuzhou.

Referencer 

Køretøjsproducenter fra Kina
Etableret i 1958
Iseki

er en japansk producent af jordbrugsmaskiner. De producerer traktorer, mejetærskere, risplantere, plæneklippere og fræsere. Desuden fremstiller de forskellige maskindele og dieselmotorer.

Virksomheden blev grundlagt i 1926 som  i Matsuyama, Ehime-præfekturet.

Referencer 

Køretøjsproducenter fra Japan
Etableret i 1926
Yanmar

er en japansk producent af dieselmotorer, entreprenørmaskiner og jordbrugsmaskiner.

Yanmar blev etableret i 1912 i Osaka af Magokichi Yamaoka.

Referencer 

Køretøjsproducenter fra Japan
Etableret i 1912
Mahindra Tractors

Mahindra Tractors er en indisk producent af jordbrugsmaskiner og traktorer. Det er et datterselskab til Mahindra & Mahindra. I 2010 var Mahindra den virksomhed i verden, der solgte flest traktorer.

M&M producerede deres første traktor i 1963, "Mahindra B-275" igennem et joint venture med International Harvester.

Referencer 

Køretøjsproducenter fra Indien
Etableret i 1945
Sonalika Tractors

Sonalika Tractors er en indisk producent af jordbrugsmaskiner og traktorer. Den blev etableret i 1995 i Punjab, Indien. Virksomheden er en del af Sonalika Group.

Referencer 

Køretøjsproducenter fra Indien
Etableret i 1995
Kirov Zavod

Kirov Zavod eller Kirov-fabrikken () er en russisk producent af jordbrugsmaskiner i Sankt Petersborg, Rusland, hvor fabrikken har været lokaliseret siden 1801. Kirovets traktorer udgør den nuværende primære produktion. De har produceret traktorer siden 1962.

Referencer 

Køretøjsproducenter fra Rusland
Minsk Tractor Works

Minsk Tractor Works (; ; MTZ) er en belarussisk producent af jordbrugsmaskiner og traktorer med hovedkvarter i Minsk, Belarus.
Fabrikken blev etableret 29. maj 1946 og den første traktor "MTZ-2" blev produceret 14. oktober 1953.

Referencer 

Virksomheder
Etableret i 1946
Hviderusland
Kharkiv traktorfabrik

Kharkiv traktorfabrik (KhTZ eller HTZ) () er en ukrainsk producent af jordbrugsmaskiner i den ukrainske by Kharkiv. Den blev etableret i 1930.

Referencer 

Virksomheder fra Ukraine
Aquaman and the Lost Kingdom

Aquaman and the Lost Kingdom er en amerikansk film fra 2023 af James Wan.

Medvirkende 
 Jason Momoa
 Patrick Wilson
 Amber Heard
 Yahya Abdul-Mateen II
 Dolph Lundgren
 Randall Park
 Temuera Morrison
 Nicole Kidman

Referencer

Eksterne henvisninger 

 

Amerikanske film fra 2023
The Marvels

The Marvels er en amerikansk film fra 2023 af Nia DaCosta.

Medvirkende 
 Brie Larson som Carol Danvers
 Teyonah Parris som Monica Rambeau
 Iman Vellani som Kamala Khan
 Zawe Ashton som Dar-Benn
 Park Seo-joon
 Samuel L. Jackson som Nick Fury

Referencer

Eksterne henvisninger 

 

Amerikanske film fra 2023
Náměšť nad Oslavou

Náměšť nad Oslavou (tjekkisk udtale: [ˈnaːmɲɛʃc ˈnat oslavou ]) er en by i distriktet  Třebíč i regionen  Vysočina i Tjekkiet  med omkring 4.800 indbyggere. Den historiske bymidte er velbevaret og er beskyttet ved lov som en urban monumentzone.

Landsbyerne Jedov, Otradice og Zňátky er administrative dele af Náměšť nad Oslavou.

Geografi 
Náměšť nad Oslavou ligger omkring  20 km  øst for Třebíč og 31 km  vest for Brno. Den sydlige del af kommunens område med det meste af det bebyggede område ligger i Jevišovice højlandet. Den nordlige del ligger i Křižanov-højlandet og omfatter det højeste punkt af Náměšť nad Oslavou på 455 meter  over havets overflade. Byen ligger ved floden Oslava.

Historie 

Náměšť blev grundlagt omkring 1220. Den første skriftlige omtale af Náměšť er fra 1234, hvor slottet var ejet af Lomnices herrer. I det 14. og 15. århundrede blev Náměšť ofte erobret og ødelagt af forskellige hære. I 1304 blev Náměšť ødelagt af Kumanere, i 1408 af Lackos hær af Kravařere, og under hussitterkrigene af Sigismunds og Albert 2.'s hære.

Fra 1481 til 1563 var Náměšť igen ejet af Lomnices herrer. I 1563 blev det erhvervet af Jan den Ældre af Zierotin, som havde erstattet det gamle gotiske slot med en ny stor renæssanceresidens. Jans efterfølger Karl den Ældre af Zierotin solgte herregården til Albrecht von Wallenstein i 1628, som straks solgte den til huset Werdenberg. Familien Werdenberg ejede den indtil 1733.

Fra 1752 indtil godssystemet  manorialismens afskaffelse var Náměšť i Haugwitz-familiens besiddelse.Jernbanen blev bygget i 1866. I 1923 blev Náměšť nad Oslavou forfremmet til en by.

Kultur 
Siden 1986 har byen været vært for folkemusikfestivalen Folkové prázdniny ("Folkeferier").

Seværdigheder 

Byen er kendt for sin barokbro  Náměšť nad Oslavou-broen. Det blev bygget i 1737 og er dekoreret af tyve skulpturer. Det har den rigeste skulpturelle udsmykning i Mæhren og den næstrigeste i landet efter Karlsbroen i Prag.

Náměšť nad Oslavou Slot er byens vigtigste vartegn og et nationalt kulturmonument. Det ligger på en bakketop over byen. Det blev bygget i 1572-1579. I dag er det åbent for offentligheden. Det omfatter en slotspark med værdifulde træer.

Johannes Døberens kirke på byens torv blev bygget i 1639. Den erstattede en gammel romansk kirkre. Præstegårdens nabokompleks med Sankt Annes kapel blev bygget i barokstil i 1740-1745.

Referencer 

 
 Official website of the castle

Byer i Tjekkiet
Byer i Vysočina
Pacov

Pacov (tjekkisk udtale: [ˈpatsof] ; ) er en by i distriktet  Pelhřimov i regionen  Vysočina i  Tjekkiet  med omkring 4.700 indbyggere. Den historiske bymidte er velbevaret og er beskyttet ved lov som en urban monumentzone.

Landsbyerne Bedřichov, Jetřichovec, Roučkovice, Velká Rovná og Zhoř er administrative dele af Pacov.

Geografi 
Pacov ligger omkring 16 km  vest for Pelhřimov,  direkte på den 15. meridian øst. Byen ligger i Křemešník-højlandet. Området er rigt på små damme.

Historie 
Den første skriftlige omtale af Pacov er fra 1316. Bebyggelsen er formentlig grundlagt i slutningen af 1200-tallet.

Pacov blomstrede i det 15. og 16. århundrede. I denne periode opnåede det byrettighederne. Udviklingen endte med Slaget ved Det Hvide Bjerg og Trediveårskrigen. Den anden velstandsperiode indtraf i det 19. århundrede. Grunden blev lagt for den nuværende industri: fødevaremaskinindustri og fremstilling af lædertilbehør. I 1888 blev jernbanen bygget, hvilket var med til at udvide byen  yderligere.

Sport 
Siden 1906 har der været en historisk motorcykelvæddeløbsbane i Pacov. Det første internationale løb i Østrig-Ungarn (og det tredje på verdensplan) fandt sted her. Pacov Circuit er stadig i brug.

Seværdigheder 

Pacov har bevaret det historiske centrum med flere værdifulde huse, herunder det tidligere rådhus fra 1921-1923.

Pacov Château var oprindeligt et gotisk slot fra det 12. århundrede, ombygget  i det 16. århundrede. I 1718 blev det ombygget til et kloster. Efter at klostrene blev afskaffet ved reformen af Josef 2. i 1787, blev det genopbygget til et slot igen. I dag huser det kommunekontor, turistinformationscenter, bibliotek og Antonín Sova bymuseum. Slotskomplekset omfatter en slotspark med tre damme.

Dekanatet St. Michael Ærkeenglens kirke er en gotisk kirke fra slutningen af det 14. århundrede. Trods flere rekonstruktioner og reparationer er dens udseende nogenlunde bevaret. Sankt Wenzelskirken er en barokbygning fra 1719, oprindeligt bygget som klosterkirken. Efter at det blev beskadiget af brand i 1727, blev det rekonstrueret i 1732. I dag fungerer det som et galleri.

Det jødiske samfund bliver mindet ved den jødiske kirkegård og tidligere synagoge. Kirkegården blev grundlagt i 1680 og de ældste grave er fra 1700-tallet. Synagogebygningen er privatejet og lukket for offentligheden.

Landsbyen Zhoř er beskyttet som en landsbymonumentzone for sine værdifulde bevarede historiske bygninger med en høj grad af bybevarelse. Zhořs vartegn er Jomfru Marias himmelfartskirke.

Referencer 

 
 Stražiště Microregion

Byer i Tjekkiet
Byer i Vysočina
Den Bosniakisk-kroatiske Føderations kantoner

Den Bosniakisk-kroatiske Føderation har 10 kantoner, som er opkaldt efter floder, regioner eller byer. Hver kanton har sit egen folkevalgte lovgivende parlament, regering og domstol. Kantonerne er opdelt i kommuner.

Kantonerne blev oprettet ved lov den 12. juni 1996 som et resultat af Washington-aftalen fra 1994 mellem repræsentanter for de bosniske kroater og bosniakker.

Fem af kantonerne har bosniakisk flertal: Una-Sana Kanton, Tuzla Kanton, Zenica-Doboj Kanton, Bosna-Podrinje Kanton og Sarajevo Kanton. Tre har kroatisk flertal: Posavina Kanton, Vesthercegovina Kanton og Kanton 10. To kantoner betragtes som etnisk blandede: Centralbosnien Kanton og Herzegovina-Neretva kanton. Den mest folkerige kanton er Tuzla Kanton, mens Kanton 10 er den arealmæssigt største.

Referencer 

Bosnien-Hercegovinas geografi
Chris Hipkins

Christopher John Hipkins (født 5. september 1978 i Hutt Valley, Wellington, New Zealand) er en newzealandsk politiker, der har været New Zealands premierminister og leder af New Zealand Labour Party siden 2023. Han blev medlem af New Zealands parlament (MP) i valgkredsen Remutaka i 2008. Hipkins betragtes ofte som elskværdig og selvironisk, og er kendt under sit kaldenavn, Chippy, afledt af hans initialer og hans "skoledrengsopførsel".

Hipkins er født og opvokset i området Hutt Valley i Wellington, og mens han studerede på Victoria University of Wellington blev han stærkt involveret i studenterpolitik . Han blev valgt til formand for universitets officielle studenterorganisation (VUWSA) i 2000 og 2001.

Hipkins blev valgt som Labours kandidat i den normalt sikre Labour-parlamentsvalgkreds Remutaka i Hutt Valley i 2008, men på grund af Nationalpartiets fremgang og tilbagevenden til regeringen vandt han valget i valgkredsen med en meget lille margin. Som Labours uddannelsesordfører i de ni år, de var i opposition, blev Hipkins anset for at være en "hårdtslående politiker" og en skarp og slagfærdig debattør. Efter at Jacinda Ardern førte Labour til sejr ved parlamentsvalget i 2017, havde Hipkins flere forskellige ministerposter. På grund af sin kompetence inden for mange forskellige roller og ansvarsområder blev Hipkins betragtet som Labours "fikser".

Hans periode som sundhedsminister blev rost, og han var central i regeringens yderst effektive reaktion på COVID-19-pandemien i New Zealand. Elimineringspolitikken blev det primære fokus for valget i 2020 og hjalp Labour med at vinde i et jordskredssejr. Efter sejren fik Hipkins mere ansvar og fungerede som minister for COVID-19-indsatsen fra november 2020 til juni 2022. Den 21. januar 2023 blev Hipkins den eneste kandidat til ny leder af Labour Paty efter Ardern havde annonceret sin afgang. Han blev partileder efter at være blevet valgt uden modkandidater den 22. januar 2023, og blev udnævnt til premierminister af New Zealand generalguvernør den 25. januar 2023.

Referencer 

Premierministre fra New Zealand
Samtidighed

Indenfor datalogi er samtidighed muligheden for forskellige dele eller enheder af et computerprogram, algoritme eller problem til at blive udført i uorden eller i delvis rækkefølge, uden at påvirke resultatet. Dette giver mulighed for parallel eksekvering af de samtidige enheder, hvilket væsentligt kan forbedre den samlede hastighed af udførelsen i flerprocessor og flerkerne systemer. I mere tekniske termer refererer samtidighed til nedbrydeligheden af et program, en algoritme eller et problem i rækkefølgeuafhængige eller delvist ordnede komponenter eller beregningsenheder.

Ifølge Rob Pike er samtidighed sammensætningen af uafhængigt eksekverende beregninger, og samtidighed er ikke parallelisme: samtidighed handler om at håndtere mange ting på én gang, men parallelisme handler om at gøre mange ting på én gang. Samtidighed handler om struktur, parallelisme handler om udførelse, samtidighed giver en måde at strukturere en løsning på for at løse et problem, der kan (men ikke nødvendigvis) kan paralleliseres.

En række matematiske modeller er blevet udviklet til generel samtidig beregning, herunder Petri-net, proces calculi, parallel tilfældig adgangsmaskinemodel, aktørmodellen og Reo Coordination Language.

Referencer

Yderligere læsning 
 
 
 
 
 
 Distefano, S., & Bruneo, D. (2015). Quantitative assessments of distributed systems: Methodologies and techniques (1st ed.). Somerset: John Wiley & Sons Inc.
 Bhattacharyya, S. S. (2013;2014;). Handbook of signal processing systems (Second;2;2nd 2013; ed.). New York, NY: Springer.10.1007/978-1-4614-6859-2 
 Wolter, K. (2012;2014;). Resilience assessment and evaluation of computing systems (1. Aufl.;1; ed.). London;Berlin;: Springer.

Eksterne henvisninger 
 Process Algebra Diary - Prof. Luca Aceto's blog on Concurrency Theory
 Concurrent Systems at The WWW Virtual Library
 Concurrency patterns presentation given at scaleconf
Via Pontica

Via Pontica var en gammel romervej i Thrakien langs Sortehavet, der startede i Byzans  (nu Istanbul) og gik gennem Deultum (i dag Debelt), Aquae Calidae (i dag et afsidesliggende kvarter i Burgas), Apollonia, Mesembria, Odessos, Byzone og Kaliakra (i dag i Bulgarien ); og derefter gennem Kallatis, Tomis og Istros (i dag i Rumænien).

Fugletrækrute 
I dag bruges navnet "Via Pontica" for Europas næststørste fugletrækrute gennem den vestlige del af Sortehavets biogeografiske region. Trækfuglene bruger de kystnære søer, moser og laguner bag kystlinjen, og nogle tilbringer vinteren i disse vådområder. Donaudeltaet er det bedst kendte af vådområderne.

Udtrykket "Via Pontica" blev  i ornitologien brugt første gang af den bulgarske ornitolog Nikolay Boev (1922-1985) til at betegne fuglenes træk i den vestlige del af Sortehavet.

Arkæologisk projekt i Bulgarien 
I 2010 startede Bozhidar Dimitrov, direktør for National Historical Museum, og Simeon Dyankov, vicepremierminister, Via Pontica-projektet med at genoprette tyve gamle fæstningsværker langs Sortehavskysten . Disse starter fra det sydligste punkt af Rezovo og spænder over hele den bulgarske kystlinje til Kaliakra . Som et resultat af dette arbejde er flere nye arkæologiske steder blevet afsløret, herunder Akra-befæstningen nær Apollonien, Thrakien, nu Sozopol.

Referencer 

Romerveje
Fugle
Bulgariens geografi
Marcel Ciolacu

Ion-Marcel Ciolacu (født 28. november 1967) er en rumænsk politiker, der siden juni 2023 har været Rumæniens premierminister. Han er leder af det Socialdemokratiske Parti (PSD).

Ciolacu som tidligere var ikke særlig kendt uden for distriktet Buzău, blev landskendt i Rumænien, da han i 2018 blev vicepremierminister i premierminister Mihai Tudoses regering. Angiveligt fik han embedet for at rapportere Tudoses aktiviteter til partiformanden, Liviu Dragnea, som ikke selv havde været i stand til at blive premierminister og var på vagt over for, at Tudose skulle blive en magtfaktor i partiet. Ciolacu brød med Dragnea og blev allieret med Tudose mod Dragneas ledelse. Efter Tudoses tilbagetræden blev Ciolacu marginaliseret i PSD, men forblev leder af partiafdelingen i Buzău. Ciolacu vendte tilbage til rampelyset i 2019, efter at Liviu Dragnea var blevet dømt for embedsmisbrug og skulle afsone en dom på 3 år og 6 måneder. Da socialdemokraterne stadig havde flertal i begge kamre i det rumænske parlament, vandt Ciolacu med 172 stemmer for og 120 imod posten som formand for deputeretkammeret, som Dragnea tidligere havde haft.

Efter den nye PSD-leder Viorica Dăncilăs nederlag ved det rumænske præsidentvalg i 2019, blev Ciolacu den 26. november 2019 udnævnt til leder af partiet, først midlertidigt, indtil valget blev bekræftet af partikongressen året efter den 22. august 2020 med en overvældende margin på 1310 mod 91 stemmer. Ciolacu førte partiet til sejr ved det rumænske parlamentsvalg i 2020, men var ikke i stand til at danne en flertalskoalition i den nye parlament og måtte gå i opposition. Men i 2021, efter en politiske krise, der førte til kollaos af Florin Cîțus regering, lykkedes det ham at bringe PSD tilbage i regeringen og danne regering i koalition med dets tidligere rival, Det Nationalliberale Parti.

Referencer 

Politikere fra Rumænien
Evigt forandringsblind

Evigt forandringsblind er dansk kortfilm af Station Next, som havde premiere i den danske biograf Imperial den 13 juni 2023.

Filmen er produceret af 20 danske filmskabere på holdet Stammen i årgang 2022. Filmen er instrueret af Marius Mørkholm Schmedes og skrevet af Bror Winterberg Mejer. Kortfilmens filmfotografi er lavet af filmfotograf Nicolai Mast.

Historie 
Evigt Forandringsblind er en komedie omhandlende klimaaktivisten My (spillet af Josephine Grosbøl), som på sin vej til Aalborg klimamesse møder den flotte jager Anton (spillet af Rasmus Baltzersen), der kommer fra et højreorienteret familie. I forelskelsen i Anton, sætter hun sine ideologier på spil.

Nomineringer 
Evigt forandringsblind var i 2023 nomineret, uden at vinde, til følgende priser hos ungdomsfilmfestivalen TheNextFilm, som er en del af Odense Filmfestival:

 The Danish Writer Award for best script
 Bedste production design
 Bedste klipning

Referencer 

Kortfilm fra Danmark